Jak już lod nom kałuże skuje
W tyn czos Nom sie Chrystus rodzi
Kejby Nos łod grzychu łoswobodzić
W chałpach sie festy uwijajom
Warzom, piekom, kolyndy śpiywajom
Stoji se w izbie srogo chojinka
Piyknie wystrojono jakoby paniynka
Karp już sie piecze, w piecu buzuje
Oma makowki co chwila kosztuje
Łojciec sprzonto, pszeblyko łożka
Matka do barszczu filuje uszka
W komorze wiszom boczki i szinki
A pod chojinkom leżom gyszynki
Wszyndzie jest zgoda i wysoło
Niydugo siednymy przi stole w koło
Biołym opłatkym sie podzielymy
Ło wszystkich zwadach zapomnymy.
pol_Latn szl_Latn szl_Latn szl_Latn szl_Latn szl_Latn quy_Latn szl_Latn szl_Latn szl_Latn ces_Latn szl_Latn szl_Latn pol_Latn szl_Latn szl_Latn pol_Latn